open-index/open-wikipedia-markdown huggingface dataset:
טומב ריידר (סרט, 2018)

**טומב ריידר** (באנגלית: **Tomb Raider**) הוא סרט קולנוע אמריקאי פעולה והרפתקאות שבוים על ידי רור אות'וג ונכתב על ידי ז'נבה רוברטסון-דורט. הסרט מבוסס על משחק וידאו באותו שם משנת 2013 שהופץ על ידי Crystal Dynamics.

בסרט מככבים אלישיה ויקאנדר, וולטון גוגינס, דניאל וו ודומיניק ווסט. אולפני האחים וורנר הפיצו את הסרט ב-16 במרץ 2018.

## שחקנים
* אליסיה ויקנדר בתפקיד לארה קרופט
* וולטון גוגינס בתפקיד האב מתיאס ווגל
* דניאל וו בתפקיד לו רן, קפטן הספינה אשר מסייע ללארה בחיפוש אחר אביה.
* דומיניק וסט בתפקיד לורד ריצ'רד קרופט, אביה המנוח של לארה וארכאולוג לשעבר.
* האנה ג'ון-קאמן בתפקיד סופי, שותפתה והחברה הטובה ביותר של לארה
* אנטוניו אאקיל בתפקיד ניטין, חבר של לארה.

## הפקה
### טרום הפקה
ב-2011, GK Films רכשו את זכויות הסרטה ותכננו להפיק אתחול לסרטי לארה קרופט. דארל גולהייגר, ראש Crystal Dynamics, חשף שהסרט יתמקד בלארה צעירה יותר. במרץ 2013 נודע כי מטרו גולדווין מאייר ישתפו פעולה עם GK Films בהפקת הסרט. גרהם קינג, מייסד GK, ישמש כמפיק הסרט. ביוני 2013, MGM בחרו במרטי נוקסון לכתיבת התסריט.

בפברואר 2015 Deadline דיווחו שאולפני האחים ורנר ישתפו פעולה עם MGM בהפצת הסרט וכי אוון דוהרטי ישכתב את התסריט. בנובמבר 2015, הבמאי הנורווגי רור אות'וג (Roar Uthaug) נשכר כדי לביים את הסרט החדש, בעוד ז'נבה רוברטסון-דורט הצטרפה כתסריטאית, לצד מארק פרגוס והוק אוסטבי. במרץ 2016, הבמאי אישר שהסרט יתבסס על עלילת משחק הווידאו משנת 2013.
### [[ליהוק]]
במרץ 2016 החלה עבודת ליהוק השחקנית הראשית ותחילה אף תוכנן ללהק את דייזי רידלי לתפקיד. באפריל אותה שנה מערכת The Hollywood Reporter דיווחה על ליהוקה של השחקנית אליסיה ויקנדר לתפקיד הראשי.בדצמבר אותה שנה הצטרף וולטון גוגינס לצוות השחקנים, כדי לגלם את דמות הנבל הראשי. בינואר 2017 דניאל וו לוהק לגלם את לו רן, קפטן הספינה שמסייע ללארה קרופט במציאת אביה. ב-27 בינואר 2017, דומיניק ווסט לוהק לגלם את לורד ריצ'רד קרופט, ארכאולוג ואביה המנוח של לארה. באפריל 2017, האנה ג'ון-קאמן הצטרפה לצוות השחקנים ביוני 2017 הצטרף גם השחקן הבריטי אנטוניו אאקיל שלוהק לגלם את ניטין, חבר של לארה.

### צילומים
צילומי הסרט החלו ב-23 בינואר 2017, בקייפטאון שבדרום אפריקה והושלמו ב-9 ביוני 2017 באולפני האחים ורנר שבליבסדן.
## ראו גם
*טומב ריידר (סרט, 2001)
## קישורים חיצוניים
*

**ביקורות:**
* 
* 
* 
* 
* 

## הערות שוליים

קטגוריה:סרטי טומב ריידר
קטגוריה:סרטי 2018
קטגוריה:סרטי אתחול
קטגוריה:סרטי האחים וורנר
קטגוריה:סרטי מטרו גולדווין מאייר
קטגוריה:סרטי פעולה אמריקאיים
קטגוריה:סרטים באנגלית
קטגוריה:סרטים המבוססים על משחקי וידאו
סיביר (סרט, 2018)

**סיביר** (באנגלית: **Siberia**) הוא סרט קולנוע אמריקאי-קנדי-גרמני, מותחן פשע בבימויו של מת'יו רוס, ועל פי תסריט של סקוט ב. סמית'. בסרט מככבים קיאנו ריבס, אנה אולארו, פאשה ליצ'ניקוף ומולי רינגוולד.

## תקציר עלילת הסרט
הסרט מספר את סיפורו של סוחר יהלומים אמריקאי שנוסע לרוסיה כדי למכור יהלום כחול נדיר בעל מקור מפוקפק. העסק מתחיל להסתבך כשהוא מתאהב בקטיה, בעלת בית קפה בעיירה מירני שבסיביר. בעוד תשוקתם גוברת, הסוחר מגלה יותר ויותר את העולם הבוגדני של סחר היהלומים, שממנו הוא כבר לא יוכל לחלץ את עצמו, כשהוא מוצא את עצמו כשחקן במשחק שמתנהל בין המאפיה הרוסית, סוחר יהלומים דרום אפריקאי ושירות הביטחון הפדרלי הרוסי.
## צוות השחקנים
* קיאנו ריבס בתפקיד לוקאס היל
* אנה אולארו בתפקיד קטיה, בעלת בית הקפה
* פאשה ד. ליצ'ניקוף בתפקיד בוריס וולקוב, ראש סינדיקט פשע בסנקט פטרבורג
* מולי רינגוולד בתפקיד גבי היל, רעייתו של לוקאס
* רפאל פטראדי - פאבל, אחיה של קטיה
* אלכס מאונוביץ' - יפרם, חברו של פאבל
* דמיטרי צ'פובצקי - איוואן, חברו של פאבל
* ורוניקה פרס - ראיסה, פקידת הקבלה
* יבגני ליפינסקי - פולוזין, סוכן שירות הביטחון הפדרלי
* ג'יימס אלכסנדר - וינסנט, סוחר סמים דרום אפריקאי

## הפקה
הסרט הוכרז לראשונה במהלך פסטיבל הסרטים של ברלין ב-2017, כמותחן פשע בכיכובו של קיאנו ריבס.
### צילומים
הפקת הסרט החלה באפריל 2017 וצילומי הסרט נערכו בוויניפג, קנדה ובסנקט פטרבורג שברוסיה
## הפצה
הסרט תוכנן לצאת לאקרנים בהפצה של אולפני יוניברסל אך במאי 2018 זכויות ההפצה נרכשו על ידי חברת Saban Capital Group שבבעלותו של חיים סבן. הסרט הופץ ב-13 ביולי 2018.

## קישורים חיצוניים
* 

**ביקורות:**
* 

## הערות שוליים

קטגוריה:סנקט פטרבורג בקולנוע
קטגוריה:סרטי 2018
קטגוריה:סרטי דרמה אמריקאיים
קטגוריה:סרטים שעלילתם מתרחשת ברוסיה
קטגוריה:סרטים שצולמו ברוסיה
קטגוריה:שירות הביטחון הפדרלי הרוסי בתרבות ובאמנות
ברית מכבים עתיד

**ברית מכבים עתיד** הייתה אגודת ספורט ישראלית מתל אביב השייכת לתנועת מכבי. נוסדה בשנת 1935 על ידי מספר שתדלנים ציונים ונקראה **"בר כוכבא עתיד"**, כתוצאה מאיחוד בין מספר אגודות. ממייסדיה היו לוי אידלסון, יונה הירשלר, ולטר פרנקל וארנסט פרוידנטל. האגודה הייתה מעיין סניף של המכבי הצעיר, כמו כן הייתה מסונפת כ"אגודת בת" למכבי תל אביב. במהלך שנות ה-70 צומצמה פעילותה של האגודה, וחלק ממחלקותיה נסגרו, בעוד שחלק אחר התאחד עם מחלקות אחרות, בעיקר ממועדון מכבי תל אביב. במסגרת האגודה פעלו מחלקות בשלל ענפים, ביניהם: שחיה, כדורמים, כדוריד, הוקי שדה, סייף, טניס שולחן, אתלטיקה וכדורסל.

## מחלקות
[שמאל|ממוזער|250px|[נחום בוך שחיין, שחקן כדורמים ומאמן שחייה באגודה]]
שמאל|ממוזער|250px|קברו של עמירם בלינקוב, כדורסלן האגודה שעל שמו נקרא מגרשה
### כדוריד
מחלקת הכדוריד של האגודה לימים התאחדה עם קבוצת מכבי צפון תל אביב אל תוך מכבי תל אביב.
### כדורמים
מחלקת הכדורמים של האגודה הייתה מהמובילות בתחום הכדורמים בישראל ואף זכתה בחמישה תוארי אליפות (1953, 1957, 1961, 1975 בצוותא עם הפועל גבעת חיים ו-1976) ופעם אחת בגביע המדינה ב-1976 בזכיית "דאבל". כמו כן, שיחק בשורותיה נחום בוך שכאמור, גם היה שחיין באגודה.
### כדורסל
מחלקת הכדורסל של האגודה שיחקה ב"מגרש עמירם" שהיה קיים בצפון תל אביב. המגרש קרויי על שמו של שחקן העבר של הקבוצה, עמירם בלינקוב, חלק מ"הארבעה" שנהרגו ב-22 בפברואר 1946 במהלך התקפה על מחנה הצבא הבריטי בשרונה שבתל אביב, המקום הנקרא כיום הקריה. המחלקה קיימה לזכותו של עמירם טורניר **"גביע עמירם"**, שבו אף השתתפו קבוצת "הפועל", מה שהיה יוצא דופן נוכח העוינות הרבה בין האגודות באותם ימים, עם פתיחת ליגה הלאומית (אז הליגה הראשונה באיגוד הכדורסל בישראל) הוחלט במסגרת הסכם ה"פיפטי פיפטי", שמרכזי "מכבי" ו"הפועל" ישלחו 10 נציגות לטובת ליגות המבחן, 4 לליגה העליונה (מכבי תל אביב, מכבי חיפה, מכבי דרום תל אביב ומכבי צפון תל אביב) ו-6 לליגה השנייה, ביניהם הייתה ברית מכבים עתיד. לאחר עונה בליגה השנייה, עלתה הקבוצה לליגה הראשונה ושיחקה בה במשך שתי עונות רצופות (1954/1955 ו־1956/1957. ב-1956, העונה בוטלה עקב מלחמת סיני), לאחריהן ירדה ליגה. שמואל "שמלוק" מחרובסקי, לימים מנהלה של מכבי תל אביב בכדורסל, התחיל את דרכו בקבוצה.

### סייף
מחלקת הסייף הייתה מהראשונות שעסקו בענף זה בישראל (יחד עם מחלקת הסייף של מכבי חיפה) ושתי האגודות התחרו זו בזו בצורה בלעדית עד לתחילת שנות ה-50, עד להופעתן של קבוצות חדשות ואחרות.
### שחייה
מחלקת השחייה של האגודה הייתה מהבולטות והמובילות בענף השחייה בישראל, ומחלקת הדגל של האגודה, אותה ניהל בשנות ה-40 וראשית שנות ה-50 של המאה הקודמת יעקב רוזנשיין (ורדינא). המחלקה פעלה בבריכת "גן הדסה" (כיום גן העיר) ואחר כך בבריכת גלי גיל ברמת גן והצמיחה משורותיה אלופות ואלופים רבים, כגון: אמנון קראוס, נחום בוך, גבריאל נסט, דן קצין, מאיר ספקטור, דייוויד קרצקי, עמירם טראובר, דוד וייסמן, דני קרפן, ישעיהו אלבאום, דניאלה יוסטר, אנה דמש, חנה מרון, דורית שרצר, שושנה ריבנר, דורית זלץ, גלינה ויינר, ענת הופמן.

במשך למעלה מ-30 שנה ארגנה מחלקת השחייה את מפעל העשרה לזכרם של עשרת שחייניה שנפלו במלחמת העצמאות. המפעל כלל עשרה משחים כולל משחק כדורמים, אחד לזכרו של כל נופל. במפעל השתתפו שחייני "מכבי" מרחבי הארץ.

## לקריאה נוספת
* 

## קישורים חיצוניים
* 
* 

## הערות שוליים

*
תל אביב
קטגוריה:אגודות ספורט
חסיה ברטלר

**חסיה ברטלר** (נולדה ב-8 בספטמבר 1975) היא סופרת חרדית ישראלית, מנחה ויועצת זוגיות. בספריה היא עוסקת בפסיכותרפיה (טיפול רגשי).

## ביוגרפיה
ברטלר נולדה בבאר שבע לרחל דבורה ולרב מרדכי יצחק ויספיש-לבנון, ממקימי הקהילה התורנית בעיר.

ברטלר למדה בסמינר הרב וולף והייתה נשואה לחיים ברטלר, בנו של הרב יחזקאל ברטלר.

## עבודתה
ברטלר פרסמה מאמרים - לעיתים בעילום שם, ולעיתים תחת שם העט ח. לויסון.

מתחילת שנות האלפיים עסקה לאורך שנים בכתיבת עלוני הפרסום של קופת העיר בני ברק.

בראשית העשור השני של המאה ה-21 היא החלה לפרסם את ספריה בשמה האמיתי. היא מרבה לעסוק בנושאים הקשורים בפסיכותרפיה, התמודדויות נפשיות ואמונה.

חוץ מספר אחד כל ספריה התפרסמו בפני עצמם ולא כמקובל כספר בהמשכים בעיתונות, כך עקפה ברטלר את הצנזורה בעיתונות החרדית.

ברטלר מפרסמת סיפורים ב"יתד נאמן" במסגרת מוספים שונים, וכותבת את עלוני הפרסום של קופת העיר, בוני עולם ובית חם.

## ביקורת
בהתייחס לתכנים בהם היא עוסקת, עוררו התנגדות ציבורית-חינוכית. הספר "לילה ולא דומיה", שעוסק בבעלים המתעללים בנשותיהם, התקבל אמנם באהדה בציבור הרחב, אבל בה בעת נדחה בזעם על ידי אחרים. על כריכת הספר הוצבה אזהרה: "לנשואות בלבד!" המתנגדים טענו כי ספר זה ואחרים כמותו מאיימים על נפשם של צעירים וצעירות, ולכן רצוי שלא יקראו אותם. מאידך טענה רותי קפלר שהאחריות על הנגשת התוכן לקהל היעד מוטלת על הקוראים וההורים.

בפברואר 2024 פרסמו מעל 100 מטפלים ומטפלות חרדיים מכתב המתריע נגד הסכנות המצויות בספריה של ברטלר, בשל תיאורים של טיפולים נפשיים הנערכים בצורה שגויה ומסוכנת. הכוללים חציית גבולות באתיקה הטיפולית, אשר עלולים להביא להרס נפשי של הקוראים.

כותבי המכתב מנו מספר בעיות: תוכן הספר יוצר רושם שכך נראה טיפול מקובל, בעוד שהמצב שונה לגמרי מבחינה חוקית, מקצועית, מוסרית ורוחנית. הדבר עלול למנוע טיפול מהזקוקים לכך. שנית, בספרים מתואר טיפול במגע באופן בעייתי מאוד. הטיפול גובל בהטרדה ובהתנהלות חמורה.

בשיטות הטיפול המתוארות בספריה, עצמיות המטופלות הולכת ופוחתת, ושליטת המטפלת גוברת, נקודה נוספת העלו המטפלים בנוגע לתיאורי מגע. התיאורים בספר הם מביכים ומטרידים בחוויה האנושית, תיאורים אלו מנחילים נורמה וגורמים בעקיפין להטרדות ובעיות חמורות.

## רשימת ספרים
עד כה ברטלר פרסמה עשרה ספרים:
* **גם שם**, תשע"ב
* **לא מתה אנוכי**, תשע"ג
* **תלויה**, יפה נוף, תשע"ד
* ** סתירה מצלצלת** תשע"ה
* **נפש תהום**, תשע"ה. עוסק גם בתופעות של דיכאון סב לידתי.
* **לילה ולא דומיה**, תשע"ו. עוסק באלימות מגדרית.
* **אל תדמי בנפשך**, תשע"ו
* **בין הפטיש לתהילה**, יפה נוף, תשע"ז.
* **רוח גדולה וחזק**, תשע"ח
* **יקרא עלי מועד**, תש"פ

## קישורים חיצוניים
* 
* רשימת הפרסומים של חסיה ברטלר, בקטלוג גוגל ספרים

## הערות שוליים

קטגוריה:משפחת לעוי-וייספיש-בהר"ן
קטגוריה:משפחת שכטר
קטגוריה:סופרות חרדיות ישראליות
קטגוריה:סופרים חרדים ישראלים
קטגוריה:בוגרות סמינר הרב וולף
קטגוריה:ישראליות שנולדו ב-1975
קטגוריה:ישראלים שנולדו ב-1975
גביע הפדרציה הספרדית

**גביע פדרציית הכדורגל הספרדית המלכותית** (בספרדית: **Copa Real Federación Española de Fútbol**), מוכר גם בשם **גביע הפדרציה** וגם **גביע RFEF**, הוא מפעל כדורגל לקבוצות מהליגה השלישית, הליגה הרביעית ולפעמים גם קבוצות מהליגות האזוריות שלא העפילו או שהודחו בסיבוב הראשון של גביע המלך.

גביע הפדרציה הנוכחי, שנוסד בשנת 1994, אינו נחשב על ידי התאחדות הכדורגל הספרדית זהה לזה המקורי.

## זכיות לפי שנים
### המתכונת הישנה

### המתכונת הנוכחית

## ביצועים
### זכיות לפי מועדונים

### זכיות לפי קהילות אוטונומיות

## קישורים חיצוניים

קטגוריה:תחרויות כדורגל בספרד
יורוליג בסקטבול

**יורוליג בסקטבול בע"מ** (באנגלית: **Euroleague Basketball S.L**) היא חברה פרטית שמפעילה את שני המפעלים הבכירים בכדורסל הגברים המקצועי באירופה, היורוליג - המפעל הבכיר ביבשת, ואת היורוקאפ - המפעל השני בחשיבותו. החברה מארגנת את תחרות היורוליג משנת 2000, החל מעונת היורוליג הראשונה 2000/01. משנת 2002, החברה גם מארגנת את הפיינל פור של היורוליג. היא גם מפקחת על דירוג הליגות האירופיות בכדורסל, ועל טורניר הדור הבא של היורוליג בכדורסל. משרדיה הראשיים ממוקמים בברצלונה, קטלוניה, ספרד.

## מבנה החברה
**יורוליג נכסים מסחריים** (באנגלית: **Euroleague Commercial Assets S.A.** או בקיצור **ECA**) היא חברה בע"מ, שבסיסה בלוקסמבורג. היא מנוהלת על פי כללים והחלטות של גופים הנשלטים על ידי המועדונים המשתתפים ביורוליג ומספר ליגות אחרות.

האספה הכללית היא גוף הייצוג והמנהל של ECA. באספה נפגשים בעלי המניות של ECA עם המועדונים הקשורים לחברה. האספה אחראית לפיקוח על נושאים הקשורים ביורוליג ולאישור חוקי העזר, כמפורט בכללי הרישוי של מועדוני היורוליג. בנוסף, היא מבטיחה את התיאום בין המועדונים השונים, ויש לה סמכות לקבל החלטות ולהעניק תפקידים במועצת המנהלים של בעלי המניות.

האספה הכללית מהווה את הוועד המנהל של מועצת בעלי המניות, שמחויבת להגיש הצעות והמלצות לאספה הכללית, לפקח ולשמור על קיום ההחלטות שהתקבלו על ידי האספה הכללית, לנקוט בצעדים דחופים כאשר אין זמן לכנס ישיבה של האספה הכללית (בכפוף לאישור הבא של האספה הכללית), ולבצע כל תפקיד נוסף שיוענק לה על ידי האספה הכללית. מועצת המנהלים של בעלי המניות (הדירקטוריון) מורכבת מהחברים הבאים, שנבחרו על ידי האספה הכללית, לתקופה של שלוש שנים:

* 13 נציגים של המועדונים המשתתפים ביורוליג מדי שנה: אנאדולו אפס, באיירן מינכן,  בסקוניה, צסק"א מוסקבה, ברצלונה, פנרבחצ'ה, מכבי תל אביב, אולימפיה מילאנו, אולימפיאקוס, פנאתינייקוס, ריאל מדריד, ז'לגיריס קובנה, ווילרבאן. 

* המנכ"ל, שמכהן כיו"ר הדירקטוריון, ולא זכות הצבעה רק במקרה של שוויון קולות.

**יורוליג נכסים** (באנגלית: **Euroleague Properties S.A.** או בקיצור **EP**) היא חברה בעירבון מוגבל, הנשלטת על ידי ECA. היא אחראית על ניהול וארגון תחרויות היורוליג והיורוקאפ, וכן לעסוק בקידום ופיתוח של הפעילות המסחרית הקשורה לתחרויות אלה, בהתאם לקבוע בתקנון.

EP מינתה את החברה **יורוליג בידור ושירותים** (באנגלית: **Euroleague Entertainment & Services, S.L.U.** או בקיצור **EES**), הנשלטת על ידי ECA, כגוף האחראי על הניהול והארגון של תחרויות היורוליג והיורוקאפ, בהתאם למה שנקבע בתקנון. חברה זו חייבת לציית לתקנות היורוליג ולכל שינויים, תיקונים או הגבלות עתידיות בכל עת שהגופים המוסמכים יאשרו אותם.

**יורוליג מיזמים** (באנגלית: **Euroleague Ventures S.A.** או בקיצור **EV**) היא חברה בעירבון מוגבל, המאוגדת על ידי EP וחברת IMG על פי הסכם המיזם המשותף שנחתם בין שני הצדדים, במטרה להגדיל את המעמד, המודעות והערך הכלכלי של  היורוליג, היורוקאפ והמועדונים. EP ו-IMG הסכימו על שיתוף פעולה ארוך טווח בניהול וארגון של קידום היורוליג והיורוקאפ באמצעות EV.


קובץ:Euroleague Basketball logo2016.png|סמל החברה עד שנת 2016
קובץ:Euroleague Basketball logo.png|סמל החברה משנת 2016


## ראו גם
* יורוליג
* יורוקאפ
* יול"ב

## קישורים חיצוניים
* 

## הערות שוליים

קטגוריה:ארגוני כדורסל
קטגוריה:יורוליג
ג'ואן בנהם

**ג'ואן בנהם** (באנגלית: **Joan Benham**; 17 במאי 1918 – 13 ביוני 1981) הייתה שחקנית אנגלייה שידועה בעיקר מהופעתה בתפקיד ליידי פרודנס פיירפקס בסדרת הדרמה התקופתית של רשת ITV "על אדונים ומשרתים".

## ביוגרפיה
בנהם נולדה בלונדון והיא בת דודה של השחקנית ההוליוודית אוליב סטורגס.

על אף שהקריירה שלה התרכזה בעיקר בטלוויזיה, בנהם התחילה את דרכה בתיאטרון על במות הווסט אנד בשנות ה-40 של המאה העשרים, והמשיכה להופיע בתיאטרון במשך כל הקריירה. ב-1954 הופיעה בברודוויי בתפקיד הלנה במחזה "חלום ליל קיץ" מאת ויליאם שייקספיר לצדו של פטריק מקני בתפקיד דמטריוס.

ג'ואן בנהם שיחקה ב-16 פרקים בסדרת הטלוויזיה "על אדונים ומשרתים" מהעונה הראשונה ועד האחרונה. היא גילמה את ליידי פרודנס פיירפקס, חברתה הטובה של ליידי בלאמי ושל כל המשפחה. תפקידים נוספים שלה בטלוויזיה היו בסדרה "רופא בבית", הקומדיה "Doctor in Charge", "האב בראון", "הדוכסית מרחוב דיוק", "Doctor on the Go", הסדרה לילדים "Just William", ובסיטקום "Take My Wife". בקולנוע השתתפה בסרט "גברת מרפל בולשת בצי" (1964) מסדרת סרטי מיס מארפל, הקומדיה "Ladies Who Do" (מ-1963), הסרט "Perfect Friday" (מ-1970) וב-"Carry On Emmannuelle" (מ-1978) מסדרת סרטי "Carry On".

התפקיד האחרון ששיחקה בנהם היה בדמות מלינדה ספריי בסיטקום "טרי וג'ון". הפרק בהשתתפותה "The Lawnmower" שודר ב-13 בנובמבר 1981, חמישה חודשים אחרי מותה.

בנהם נפטרה בווסטמינסטר בלונדון בגיל 63.

## פילמוגרפיה

## קישורים חיצוניים

* 
* 

## הערות שוליים

קטגוריה:שחקניות קולנוע וטלוויזיה אנגליות
קטגוריה:בריטיות שנולדו ב-1918
קטגוריה:בריטים שנולדו ב-1918
קטגוריה:בריטיות שנפטרו ב-1981
קטגוריה:בריטים שנפטרו ב-1981
דוד מרגל

**דוד מרגל** הוא מומחה בכירורגיה אורולוגית, פרופסור לאורולוגיה באוניברסיטת תל אביב, אורולוג בכיר במחלקה האורולוגית במרכז רפואי רבין, מייסד ומנהל של השירות האפידמיולוגי לסרטן במרכז דוידוף, עוסק באבחון וטיפול ממוקד לסרטן הערמונית בטכנולוגיה מתקדמת, מחלוצי ניתוחי ננו נייף בישראל

## ביוגרפיה

מרגל, יליד הארץ, נשוי ולו 3 ילדים, סיים את לימודי הרפואה באוניברסיטה העברית ירושלים. שירת בצה"ל כרופא צבאי במסגרת העתודה האקדמית. שירת בנח"ל המוצנח ובהמשך בשייטת הצוללות.

התמחה באורולוגיה בבי"ח בלינסון. בתום ההתמחות ביצע תת-התמחות בת 3-שנים בכירורגיה אורו-אונקולוגית באוניברסיטת טורונטו, בקנדה.

במהלך השתלמותו בטורונטו התמקד קלינית בניתוחים אורו-אונקולוגים, וכן באבחון וטיפול ממוקד לסרטן הערמונית.

השלים תואר PhD באפידמיולוגיה קלינית בדגש על גנטיקה ומניעה.

בשנת 2015 מונה לפרופסור חבר קליני בבית הספר לרפואה של אוניברסיטת תל אביב.

מרגל הוא רופא בכיר במחלקה האורולוגית בית חולים בלינסון. מרגל מנהל מרפאה רב תחומית לסרטן חודרני של השלפוחית . במסגרת עבודתו הוא הקים מרפאה ייחודית לבדיקות סקר ומניעת סרטן לגברים נשאי BRCA.

מרגל הוא תלמידו של פרופ' ג'ק בניאל.

מרגל עוסק בביופסיות פיוזן (ביופסיות חכמות בהנחיית MRI). כמו כן בטיפול הפוקלי בסרטן הערמונית. מטרת הטיפול הפוקלי היא הרס הסרטן תוך שימור הפונקציה. מרגל עוסק בטיפולים פוקליים חדשניים בשיטת HIFU, TOOKAD ו-NANOKNIFE.

## ממחקריו
מרגל פרסם מעל 100 עבודות מחקר.
מרגל עוסק במחקרים אפידמיולוגים עם בסיסי נתונים גדולים בשיתוף פעולה עם המרכז לחקר הסרטן ועם מרכז קופ"ח כללית למחקר. כן מרגל עוסק במחקרים קליניים פרוספקטיביים ומחקרים קליניים רטרוספקטיביים בתחום המחקר האורולוגי והאונקולוגי.

בשנת 2015 הוענקה מלגת מחקר בגובה 200,000 דולר של האיגוד האונקולוגי האמריקאי לרופא מחוץ לגבולות ארצות הברית: דוד מרגל, אשר מחקרו בתחום גברים הנושאים את המוטציה הגנטית BRCA פורץ דרך. מלגת מחקר זו הייתה שמורה לרופאים מארצות הברית וקנדה בלבד, ומרגל הוא הרופא הראשון שלא מצפון אמריקה הזוכה במלגה.

* ממחקריו של פרופ' דוד מרגל, אתר pubmed 
* גנטיקה של סרטן הערמונית - מאמר, מחברים : רחלי אוזלבו, דוד מרגל, Israeli Journal of Family Practice 
* "פִירְמָגוֹן לעומת אנטגוניסטים של LHRH בסרטן ערמונית, לתפקוד כלי דם" (האגודה למלחמה בסרטן), חוקר ראשי בבלינסון דוד מרגל 

## חברות באיגודים מקצועיים
* חבר בוועדה לגילוי מוקדם מטעם ה-אגודה למלחמה בסרטן
* חבר ב-Israeli Medical Association
* חבר ב-Israeli Urological Association
* חבר ב-Canadian Urological Society
* חבר ב-Society of Urologic Oncology
* חבר ב-American Association for Clinical Oncology

## קישורים חיצוניים
* פרופ' דוד מרגל, אורולוגיה בילינסון והשרון, מרכז רפואי רבין
* 
* 
* 
* רפואה מותאמת אישית בסרטן הערמונית - פרופ' דוד מרגל (1:50:05) (יו-טיוב)
* [פרופ' דוד מרגל מספר על זכייתו במענק של האיגוד האונקולוגי האמריקאי, [ניסים משעל] 103fm ] (3.28 דקות)

## הערות שוליים

קטגוריה:אורולוגים ישראלים
קטגוריה:סגל אוניברסיטת תל אביב: רפואה
קטגוריה:סגל מרכז רפואי רבין
קטגוריה:בעלי תואר דוקטור לרפואה מהאוניברסיטה העברית בירושלים
קטגוריה:רופאים צבאיים ישראלים
מיכאל אביעוז

**מיכאל אביעוז** (נולד ב־1967) הוא חוקר מקרא ישראלי. אביעוז מכהן כפרופסור מן המניין במחלקה לתנ"ך באוניברסיטת בר־אילן ושימש כראש המחלקה בין השנים תשע"ז–תש"ף. הוא נבחר לדקאן הפקולטה למדעי היהדות באוניברסיטת בר-אילן לשנים תשפ"ה–תשפ"ז.

## ביוגרפיה
מיכאל אביעוז השלים בשנת 1996 תואר שני במחלקה לתנ"ך באוניברסיטת בר־אילן. עבודת המוסמך שלו עסקה בנושא "בעיות מבנה ועריכה בסיפורי המצור על ירושלים בספר ירמיה ומשמעותם התאולוגית וההיסטורית", ונכתבה בהנחייתו של פרופ' שאול זלבסקי. בשנת 2002 הגיש את עבודת הדוקטור שלו, שנכתבה גם היא באותה מחלקה. העבודה עסקה בנושא "המשא ומתן בין דוד ובין נתן בעניין בניית בית המקדש (שמ"ב ז) והשתקפותו בהיסטוריוגרפיה המקראית", ונכתבה בהנחייתו של פרופ' משה גרסיאל.

תחומי התמחותו הם היסטוריוגרפיה מקראית (בייחוד ספרי שמואל, מלכים ודברי הימים), ספרות הנבואה (בייחוד ספר ירמיהו) ופרשנות המקרא הקדומה (בדגש על יוסף בן מתתיהו).

אביעוז מרצה במחלקה לתנ"ך באוניברסיטת בר־אילן ועד שנת 2020 כיהן כראש המחלקה. במהלך השנים לימד גם במכללת יהודה ושומרון, במכללת אשקלון ובמכללת מורשת יעקב.

### משפחתו
נשוי לד"ר חגית אביעוז, מרצה במחלקה ללשון העברית וללשונות שמיות באוניברסיטת בר־אילן. המשפחה מתגוררת בפתח תקווה.

## ספריו
* **נבואתו של ירמיהו**, תל אביב 2005

* *Nathan's Oracle (2 Samuel 7) and Its Interpreters*, Bern 2005
* *I Sat Alone: Jeremiah among the Prophets*, Piscataway, NJ, 2009
* *Josephus' Interpretation of the Books of Samuel*, London and New York 2015
*Legal Exegesis of Scripture in the Works of Josephus, London and New York 2020


## קישורים חיצוניים
* דף מרצה באתר המחלקה לתנ"ך באוניברסיטת בר־אילן

* מיכאל אביעוז, **[http://mikrarevivim.blogspot.co.il/2015/06/blog-post_8.html פרשנותו של יוספוס לספר שמואל – ספר חדש של מיכאל אביעוז]**, בתוך: ד"ר לאה מזור – על מקרא, הוראה וחינוך, 29 ביוני 2015
* 

## הערות שוליים

קטגוריה:בעלי תואר דוקטור מאוניברסיטת בר-אילן
קטגוריה:חוקרי מקרא ישראלים
קטגוריה:סגל אוניברסיטת בר-אילן: תנ"ך
קטגוריה:פתח תקווה: אישים
קטגוריה:ישראלים שנולדו ב-1967
יחסי גאורגיה–יוון

**יחסי גאורגיה–יוון** הם היחסים הדיפלומטיים המלאים שבין **[[גאורגיה|הרפובליקה של גאורגיה]]** לבין **[[יוון|הרפובליקה ההלנית]]**.

## היסטוריה
שתי המדינות כוננו את היחסים הדיפלומטיים ביניהם ב-20 באפריל 1992. בגאורגיה קיימת קהילה יוונית גדולה מאז ימי קדם. כמו כן, בגאורגיה קיימת קהילה של יוונים פונטים (בין 15,000 ו-25,000), אם כי זה מספר נמוך משמעותי משהיה עד לתחילת 1990, כאשר יוונים רבים שחיו בגאורגיה, החלו להגר ליוון או לדרום רוסיה. כיום, מספר היוונים הפונטים בגאורגיה קטן יחסית לשאר אזור הקווקז.

## יחסים דיפלומטיים
יוון מחזיקה בגאורגיה שגרירות בטביליסי, מאידך, גאורגיה מחזיקה ביוון שגרירות באתונה, וקונסוליה כללית בסלוניקי
.

## קישורים חיצוניים


* Georgia Ministry of Foreign Affaires about the relation with Greece
* Georgian embassy in Athens
* Greek Ministry of Foreign Affaires about the relation with Georgia
* Greek embassy in Tbilissi


## הערות שוליים

קטגוריה:ערכים ללא קטגוריות פיזיות - יחסי חוץ
יחסי צ'כיה–רומניה

בין **[[צ'כיה]]** לבין **[[רומניה]]** מתקיימים יחסים דיפלומטיים מלאים, ואף שיתוף פעולה בנושאים שונים. כמו כן השתיים חברות באיחוד האירופי ובנאט"ו.

## היסטוריה
### בוהמיה והנסיכויות הרומניות
קשרי המסחר בין שתי המדינות הוקמו בתקופת שושלת פשמישל, כאשר רוב הבדים, והכובעים שנמכרו בשטחי רומניה יובאו מבוהמיה.

היחסים בין בוהמיה לנסיכויות הרומניות גברו במהלך המלחמה נגד הטורקים בתקופת שלטונו של מיכאי האמיץ, שקיבל נחלה בשלזיה בשנת 1599 על ידי רודולף השני, קיסר האימפריה הרומית הקדושה וביקר בפראג בשנת 1601.

בין השנים 1823–1863 הקימו מתיישבים צ'כיים 9 יישובים צ'כיים בבאנאט, ושני העמים היו שותפים למהפכת 1848.

### צ'כוסלובקיה
באוקטובר 1917 טומאש מסריקביקר ביאשי, על פי הזמנתו של פרדיננד הראשון, מלך רומניה.

בשנת 1918 הובסה האימפריה האוסטרו-הונגרית במלחמת העולם הראשונה, ובעקבות כך הוקמה צ'כוסלובקיה ורומניה קיבלה את שטחי טרנסילבניה ובוקובינה.

ב-8 בפברואר 1919 מונה פרופסור קונסטנטין איסופסקו-גרקול לציר רומניה בבצ'כוסלובקיה, וב-6 באפריל אותה שנה בוהומיל צ'רמק מונה לציר צ'כוסלובקיה ברומניה, ובו בזמן הוא מונה גם לנספח הצבאי ברומניה.

ב-30 בינואר 1920 הגיש בוהומיל צ'רמאק, השגריר הצ'כי הראשון בבוקרשט, את כתב האמנה בפני קרול השני, מלך רומניה, וב-6 באוגוסט 1920 מונה קונסטנטין היוט לשגריר מיוחד של רומניה בפראג.

ב-23 באפריל 1921 נחתמה ההסכמה הקטנה בין צ'כוסלובקיה לרומניה, ובסוף אוגוסט אתה שנה נערך המפגש הראשון של נציגי שתי המדינות עם נציגי יוגוסלביה.

בספטמבר 1923 ראש ממשלת רומניה יון (יונל) ברטיאנו ביקר בצ'כוסלובקיה, וב-24 בספטמבר 1925 ביקר קרול, נסיך הכתר הרומני בפראג. באוקטובר 1936 ביקר שוב הנסיך קרול בפראג, ובדצמבר אותה שנה נשיא צ'כוסלובקיה אדווארד בנש ביקר ברומניה.

בסוף מלחמת העולם השנייה חברה רומניה לבעלות הברית, וכוחותיה סייעו בשחרור צ'כוסלובקיה.

ב-7 באפריל 1945 חודשו היחסים הדיפלומטיים בין שתי המדינות, ובשנת 1946 נפתחו מחדש השגרירויות בשתי המדינות.

ב-21 ביולי 1948 נחתם בבוקרשט הסכם ידידות בין הרפובליקה הצ'כוסלובקית לבין הרפובליקה העממית הרומנית, ולאחר מכן היו שתי המדינות חברות בברית ורשה. בשנת 1968 סירבה רומניה להשתתף בפלישה הסובייטית לצ'כוסלובקיה, כאות מחאה על דיכוי האביב של פראג.

ב-20 בפברואר 1991 הוקמה האגודה הצ'כוסלובקית-רומנית, וביוני 1991 נשיא רומניה יון איליאסקו הגיע לפראג לחתום על פירוק ברית ורשה.

### צ'כיה
ב-1 בינואר 1993 פורקה צ'כוסלובקיה וצ'כיה ירשה את מקומה, ומיד כוננו היחסים בין שתי המדינות.

ב-6 - 7 בספטמבר 1993 ביקר שר החוץ הרומני תיאודור מישקאנו בצ'כיה, וב-7 - 8 בנובמבר אותה שנה ראש ממשלת צ'כיה ואצלב קלאוס ביקר בבוקרשט, ובמהלך ביקורו נחתם הסכם על הסחר החופשי בין המדינות, הסכם להסרת המיסים הכפולים והסכם ההגנה וההשקעה ההדדית של השקעות חוץ.

במהלך השנים התקיימו ביקורים רשמיים של נציגים משתי המדינות, ונחתמו הסכמים לשיתוף פעולה בתחומים שונים, ביניהם חינוך, סחר, ביטחון, תרבות ועוד.

## יחסים דיפלומטיים
רומניה מחזיקה בצ'כיה שגרירות בפראג, מאידך, צ'כיה מחזיקה ברומניה שגרירות בבוקרשט וקונסוליה בטימישוארה.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
תבוסתנות

**תְּבוּסְתָּנוּת** (נקרא גם **דֵּפִיטִיזְם**, **לוּזֵרִיּוּת**, **מַפְסִידָנוּת**) היא נטייה במהלך מאבק בין שני צדדים, לעבר ויתור וקבלת ההפסד ללא התנגדות. תבוסתנות מתוארת לרוב עם קונוטציות שליליות. מבחינה פסיכולוגית, הנטייה לתבוסתנות יכולה להיות קשורה לפסימיות, אף על פי שאין הכרח בקשר זה.

## היסטוריה
השימוש במונח "תבוסתנות" נפוץ בפוליטיקה והוא מתאר לרוב עמדה פרגמטית הרואה לחיוב אפשרות לשיתוף פעולה עם מפלגת האופוזיציה. בהקשר הצבאי, בזמן מלחמה, ובמיוחד בחזית, תבוסתנות היא שם נרדף לבגידה.

דוגמה ידועה להתייחסות ל"תבוסתנות" בשדה הקרב, הייתה במהלך מלחמת העולם השנייה בצד הגרמני.
מנהיג הרייך השלישי, אדולף היטלר, פיטר באופן בלתי צפוי גנרלים רבים בשל האשמות ב"תבוסתנות". במהלך השנה האחרונה של המלחמה, הוציא בית המשפט הגרמני להורג אזרחים רבים שהואשמו בשיחות תבוסה או במעשים שפגעו במאמץ המלחמתי, ושמותיהם הוכרזו מדי שבוע בפוסטר בצבע ורוד שהודבק על שלטי חוצות ברחבי גרמניה.

## ראו גם
* פטליזם
* פסיכולוגיה
* פסימיות
* בגידה

## קישורים חיצוניים

## הערות שוליים

קטגוריה:רגשות
קטגוריה:מחשבה מדינית
קטגוריה:כישלון
יחסי סלובקיה–צרפת

בין **[[סלובקיה]]** לבין **[[צרפת]]** מתקיימים יחסים דיפלומטיים מלאים, ואף שיתוף פעולה בנושאים שונים. כמו כן השתיים חברות באיחוד האירופי ובנאט"ו.

## היסטוריה
### צ'כוסלובקיה
צרפת הייתה המדינה הראשונה שהכירה בצ'כוסלובקיה ב-28 באוקטובר 1918. לאחר מכן צרפת תמכה בחתימת ההסכמה הקטנה, ומשום כך צ'כוסלובקיה חתמה על ברית עם צרפת.

במהלך הסכם מינכן הפרה צרפת את בריתה עם צ'כוסלובקיה, ותמכה בדרישות היטלר, מה שהביא לסיפוח חבל הסודטים לגרמניה הנאצית, ולאחר מכן לפירוק צ'כוסלובקיה והקמת סלובקיה העצמאית, על אף שגם היא הייתה גרורה של גרמניה.

לאחר מלחמת העולם השנייה הפכה צ'כוסלובקיה למדינה קומוניסטית וחלק מברית ורשה, ומשום כך הושפעו היחסים בין שתי המדינות ממהלך המלחמה הקרה.

### סלובקיה
ב-1 בינואר 1993 פורקה צ'כוסלובקיה ובמקומה קמו צ'כיה - שירשה את מקומה וסלובקיה, ומיד כוננו היחסים בין שתי המדינות.

כיום קיימים יחסים חמים בין שתי המדינות, הכוללים שיתוף פעולה במגוון תחומים, וביקורים הדדיים של נציגים בכירים משתי המדינות מפעם לפעם. כמו כן, שתי המדינות חברות באיחוד האירופי ובנאט"ו.

## שיתוף פעולה
צרפת היא המשקיעה ה-11 בסלובקיה, ושותפת המסחר השישית בסלובקיה. כמו כן מתקיים שיתוף פעולה בין שתי המדינות בתחומי החינוך והתרבות, וקיימים בתי ספר בסלובקיה ללימוד השפה הצרפתית.

## נציגויות דיפלומטיות
* צרפת מחזיקה בסלובקיה שגרירות בברטיסלבה.
* סלובקיה מחזיקה בצרפת שגרירות בפריז ו-5 קונסוליות בבורדו, גרנובל, ליל, ליון ומרסיי.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
מקוק כיפה הודי

**מקוק כיפה הודי** (שם מדעי: *Macaca radiata*) הוא מין של קוף ממשפחת קופים בעלי זנב המצוי בדרום הודו.

## מאפיינים
אורכם של המקוקים 30-60 ס"מ ומשקלם 5-9 ק"ג. הם בעלי פרווה אפורה עם בטן בהירה ו"כיפה" שחורה והפנים ורודות עם אוזניים גדולות מפונות לצדדים. לקופים ישנם רגליים ארוכות וזנב ארוך.

קופים אלה חיים בחבורות ביערות ובחורשות של דרום הודו. כמו הרבה מיני מקוקים הם מובלים בזכר אלפא ואחריו כמה נקבות עם גוריהם. לזכרי האלפא זכויות יתר על פני שאר חבריהם.

הם אוכלי כל הניזונים מפירות, פרחים, עלים ומזון מהחי. הם עלולים להיטרף על ידי טורפים גדולים כמו נמר או פיתון הודי אך הם קוראים קריאות אזעקה ברגע שרואים טורף ומבריחים את חבריהם ממנו.

## גלריה

Macaca radiata kerala 04.jpg
Virupaksha monkey 2.JPG
Monkey eating.jpg
Bonnet Macaque (Macaca radiata) DSCF0160 Karnala Maharashtra (1) Threatening.JPG
തൊപ്പിക്കുരങ്ങ്..JPG
Bonnet macaques in anaimalai hills JEG1022.jpg


## קישורים חיצוניים

* 

## הערות שוליים

קטגוריה:טקסונים שתוארו בידי אטיין ז'ופרואה סנט-אילר
קטגוריה:מקוק
קטגוריה:הודו: יונקים
קטגוריה:הודו: בעלי חיים אנדמיים
קטגוריה:בעלי חיים שתוארו ב-1812
אוטו הראשון, דוכס שוואביה ובוואריה

**אוטו הראשון, דוכס שוואביה בוואריה** (בגרמנית: **Otto I. von Schwaben und Bayern**; 954–1 בנובמבר 982), היה דוכס שוואביה בין השנים 973–982 ובוואריה בין השנים 976–982.

## ביוגרפיה
אוטו נולד בשנת 954, לליאודולף, דוכס שוואביה, בנו של אוטו הראשון, קיסר האימפריה הרומית הקדושה, ולאידה משוואביה, בתו של הרמן הראשון, דוכס שוואביה.

בשנת 957 מת אביו ליאודולף, דוכס שוואביה, גדל אוטו בחצר סבו אוטו הראשון, קיסר האימפריה הרומית הקדושה יחד עם דודו אוטו.

בשנת 973 מת בורכארד השלישי, דוכס שוואביה, ואוטו מונה על ידי סבו לדוכס שוואביה. בשנת 976 מרד היינריך השני, דוכס בוואריה בדודו אוטו השני, קיסר האימפריה הרומית הקדושה, ובעקבות כך מסר לו דודו גם את דוכסות בוואריה.

בשנת 980 ליווה אוטו את דודו לאיטליה, ולחם עמו בביזנטים ובערבים בסיציליה. ב-14 ביולי 982 ספגו הכוחות הקיסריים תבוסה בקרב סטילו, וב-1 בנובמבר אותה שנה מת אוטו כתוצאה ממלריה. לאחר מותו מסר דודו את דוכסות שוואביה לקונרד הראשון, דוכס שוואביה, ואת דוכסות בוואריה להיינריך השלישי, דוכס בוואריה.

## קישורים חיצוניים

* אוטו הראשון, דוכס שוואביה ובוואריה 

קטגוריה:דוכסי בוואריה
קטגוריה:ילידי 954
קטגוריה:נפטרים ב-982
ליאודולף, דוכס שוואביה

**ליאודולף, דוכס שוואביה** (בגרמנית: **Liudolf von Schwaben**; 930–6 בספטמבר 957), היה דוכס שוואביה בין השנים 950–954, ונודע בשל מרידתו באביו אוטו הראשון, קיסר האימפריה הרומית הקדושה.

## ביוגרפיה
ליאודולף נולד בשנת 930, לאוטו מסקסוניה, ולאדית מווסקס, בתם של אדוארד הזקן, מלך אנגליה ואלפלאיד. בשנת 936 מת סבו היינריך הראשון, מלך גרמניה, ואביו עלה לשלטון במקומו.

בשנת 949 מת חותנו הרמן הראשון, דוכס שוואביה ללא בנים, ומשום כך מסר לו אביו אוטו הראשון, מלך גרמניה את דוכסות שוואביה. לאחר מסעו של אביו לאיטליה וחתונתו עם אדלייד מבורגונדי, חשש ליאודולף למעמדו כיורש העצר, ומשום כך חבר לקונרד האדום ומרד באביו. בשנת 954 מוגר המרד, וליאודולף הודח על ידי אביו מנחלותיו, ודוכסות שוואביה נמסרה לבורכארד השלישי, דוכס שוואביה.

בשנת 957 פלש ליאודולף לאיטליה והכניע ערים רבות, אולם ב-6 בספטמבר אותה שנה מת במפתיע מקדחת.

## משפחתו
בשנת 939 התחתן ליאודולף עם אידה משוואביה, בתו של הרמן הראשון, דוכס שוואביה, ממנה נולדו לו שני ילדים:
* מתילדה, אם המנזר באסן (949–1011)
* אוטו הראשון, דוכס שוואביה ובוואריה (954–982)

## אילן יוחסין

## קישורים חיצוניים

* ליאודולף, דוכס שוואביה 
* 

קטגוריה:ילידי 930
קטגוריה:נפטרים ב-957
ג'ובת א-דיב

**ג'ובת א-דיב** (בערבית: **جبة الذيب**; פירוש השם: בור הזאב) הוא כפר פלסטיני בין זעתרה לתקוע. הכפר נמצא בנפת בית לחם בשטח C.

היישוב נוסד ב-1929. נכון ל-2007 גרות בכפר 27 משפחות, בעיקר מחמולת אל-וחש, ומספר התושבים הוא 156.

הכפר אינו מחובר לרשת החשמל. מאז 1988 מבקש הכפר שוב ושוב להתחבר לחשמל, אך בהיעדר תוכנית מתאר, מסרב המנהל האזרחי לטפל בעניין. תוכנית מתאר שהגיש הכפר ב-2009 נדחתה על ידי המנהל. נסיונותיו של הרב מנחם פרומן מההתנחלות הסמוכה, תקוע, להשתדל במנהל למען הכפר עלו בתוהו. ביוני 2017 החרים הצה"ל מערכת סולארית שסיפקה חשמל לכפר. ממשלת הולנד שמימנה את המיזם, מחתה בפני ישראל. לטענת המנהל האזרחי, המתקן הוקם ללא היתר.

## קישורים חיצוניים
* פרופיל הכפר, 2010 (באנגלית)
* 

## הערות שוליים

קטגוריה:נפת בית לחם
קטגוריה:הרשות הפלסטינית: יישובים
קטגוריה:יישובים שהוקמו ב-1929
אליפות ברזיל בכדורגל 1960

**אליפות ברזיל בכדורגל 1960** (השם הרשמי בזמן קיום המשחקים בפורטוגזית: ****) הייתה הפעם השלישית שנערכה תחרות ארצית בכדורגל בברזיל. היא אורגנה על ידי קונפדרציית הספורט הברזילאית. בשנת 2010 התחרות קיבלה הכרה של אליפות ברזיל.

המשחקים החלו ב-6 בספטמבר והסתיימו ב-28 בדצמבר 1960. 

בתחרות השתתפו 17 קבוצות שהצגו את מדינות ברזיל וזכתו באליפות המדינה בשנת 1959. היא נערכה בשיטת הנוקאוט תוך קיום משחק בית ומשחק חוץ. במידה ולא הייתה הכרעה, נערך משחק נוסף.

פלמיירס זכתה באליפות תוך ניצחון על פורטלזה בסדרת הגמר. בעקבות הניצחון, הקבוצה העפילה לגביע ליברטדורס

בצסה, שחקנה של פורטלזה כבש 7 שערים וזכה בתואר מלך השערים של האליפות.

## מהלך התחרות
בשלב הראשון הקבוצות המשתתפות חולקו ל-2 בתים.

בית הצפון כלל שמונה קבוצות. בגמר הבית פורטלזה ניצחה את באהיה ועלתה לחצי הגמר הארצי.

בית הדרום כלל שבע קבוצות. בגמר הבית פלומיננסה ניצחה את גרמיו ועלתה לחצי הגמר הארצי.

פלמיירס וסנטה קרוז (רסיפה) העפילו ישירות לחצי הגמר.

## סדרת הגמר

## קישורים חיצוניים
*נתונים מאתר rsssf
* נתונים מפורטים

קטגוריה:תחרויות כדורגל ב-1960
קטגוריה:עונות באליפות ברזיל בכדורגל
אלפונסו דייוויס

**אלפונסו דייוויס** (באנגלית: **Alphonso Davies**; נולד ב-2 בנובמבר 2000) הוא כדורגלן קנדי המשחק בעמדות המגן השמאלי והקיצוני השמאלי בבאיירן מינכן מהבונדסליגה ובנבחרת קנדה.

## קריירת מועדונים
אלפונסו נולד במחנה פליטים בגאנה למשפחה של פליטים ליברים והיגר לקנדה עם משפחתו בגיל חמש. לאחר ששיחק במספר מועדונים בעיר אדמונטון, הצטרף ב-2015 לבית הספר לכדורגל של ונקובר וייטקאפס.

ב-2016 שיחק בקבוצה ונקובר וייטקאפס 2 בליגת ה-USL (הליגה השלישית בארצות הברית וקנדה) והיה השחקן הצעיר ביותר שכובש בליגה זו. ביולי 2016 עבר לקבוצה הראשונה והיה לשחקן השני הכי צעיר ששיחק ב-MLS (שני רק לפרדי אדו).

ביולי 2018 הוא נרכש על ידי באיירן מינכן תמורת 13.5 מיליון דולרים עם אופציה לבונוסים שיכולים להגדיל את סכום ההעברה ל-22 מיליון דולר, וסוכם כי הוא יחל לשחק בבאיירן מינכן בינואר 2019. ב-27 בינואר 2019 ערך את הופעת הבכורה שלו במדי באיירן בבונדסליגה כשנכנס כמחליף בדקות הסיום בניצחון 4–1 על שטוטגרט. ב-17 במרץ הבקיע את שער הבכורה שלו במדי באיירן מינכן, שהיה השער השישי בניצחון 6–0 על מיינץ 05 במסגרת הבונדסליגה.

ב-16 ביוני 2020 שבר את שיא מהירות הריצה של הליגה הגרמנית כאשר רץ במהירות 36.51 קמ"ש.

ב-4 בפברואר 2025 האריך את חוזהו בבאיירן מינכן עד 2030.

## קריירה בינלאומית
דייוויס זומן לראשונה לנבחרת הבוגרת של קנדה ביוני 2017. הזימון הראשון היה למשחק ידידות נגד נבחרת קוראסאו ב-13 ביוני 2017. הוא נכנס כמחליף בדקה ה-53 והפך לשחקן הקנדי הצעיר ביותר שמשתתף במשחק של הנבחרת הבוגרת בגיל 16 ועשרה חודשים. המשחק הסתיים בניצחון 1–2 של קנדה.

ב-27 ביוני הוא זומן לסגל הנבחרת הקנדית לטורניר גביע הזהב 2017. ב-7 ביולי הוא שותף במשחק הראשון בטורניר והבקיע צמד שערים. הוא הפך לשחקן הקנדי הצעיר ביותר שמבקיע שער, השחקן הצעיר ביותר במבקיע בגביע הזהב והשחקן הראשון מהמאה ה-21 שמבקיע בטורניר גדול. המשחק הסתיים בניצחון 2–4 על נבחרת גיאנה הצרפתית. את הטורניר הוא סיים עם שלושה שערים שזיכו אותו בנעל הזהב (עם שני שחקנים נוספים) והיה לשחקן הצעיר ביותר שזוכה בנעל הזהב של גביע הזהב.

נכלל בסגל נבחרת קנדה לטורניר מונדיאל 2022.

## סגנון משחק
דייוויס מחזיק בשיא מהירות הריצה של הליגה הגרמנית שעומד על 36.51 קמ"ש. הוא משחק בעמדת המגן השמאלי אך יכול לשחק בעמדת הבלם ועמדת הקיצוני, עקב הקצב המהיר והמתפרץ שלו במגרש ויכולות הכדרור וההגבהות שלו.

## חיים אישיים
דייוויס ניהל מערכת יחסים עם הכדורגלנית הקנדית ג'ורדין הויטמה, שמשחקת כחלוצה בקבוצה האמריקאית סיאטל ריין.

בספטמבר 2019 הוא נקנס בסכום של 20,000 יורו על כך שהגיע באיחור לאימון קבוצתו באיירן מינכן, זאת לאחר שביקר את חברתו בפריז, כששיחקה בקבוצה פריז סן-ז'רמן.

## תארים
;באיירן מינכן
*אליפות גרמניה (6): , , , , , 
*הגביע הגרמני (2): 2018/2019, 2019/2020
*ליגת האלופות (1): 
*הסופר קאפ האירופי (1): 2020
*הסופר קאפ הגרמני (4): 2020, 2021, 2022, 2025
*גביע העולם למועדונים (1): 2020

;אישיים
* תגלית השנה בבונדסליגה: 2019/2020

## קישורים חיצוניים

## הערות שוליים

קטגוריה:כדורגלנים קנדים
קטגוריה:חלוצי כדורגל קנדים
קטגוריה:כדורגלני ונקובר וייטקאפס
קטגוריה:כדורגלני באיירן מינכן
קטגוריה:כדורגלני נבחרת קנדה
קטגוריה:אדמונטון: כדורגלנים
קטגוריה:כדורגלני גביע הזהב 2017
קטגוריה:כדורגלני גביע הזהב 2019
קטגוריה:כדורגלני מונדיאל 2022
קטגוריה:כדורגלני קופה אמריקה 2024
קטגוריה:קנדים שנולדו ב-2000
Lucky (שיר של רדיוהד)

"**Lucky**" הוא שיר של להקת רדיוהד, השלישי מאלבום האולפן OK Computer. שוחרר כסינגל בלעדית בצרפת בדצמבר 1997.

## הקלטה והפצה
ב-1995, רדיוהד, הזמר תום יורק, הגיטריסטים ג'וני גרינווד ואד או'בריאן, הבסיסט קולין גרינווד והמתופף פיל סלוואי, היו במסע, לקידום אלבומם השני, *[[The Bends]]*. במהלך בדיקת קול בקונצרט ביוני ביפן, אובריין הפיק צליל פריטה מיוחד, מעל הנאט, שכמה שבועות מאוחר יותר, התפתח ממנו השיר המלא. בשלב זה, פנה המפיק בריאן אינו לרדיוהד בבקשה לתרום ל-*[[The Help Album]]*, אלבום אוסף שהופק על ידי War Child לטובת ילדים שנפגעו במלחמת בוסניה. ההקלטה תוכננה ליום אחד, 4 בספטמבר 1995, ולשחרור מהיר של השיר מאוחר יותר באותו שבוע. השיר הוקלט תוך חמש שעות. ביחדי עם המפיק נייג'ל גודריץ' העריכו כל חברי הלהקה כי "Lucky" היה השיר החזק ביותר שכתבו בשלב זה בקריירה שלהם.

## הרכב
לשיר אופי רך, הוא מתחיל לאט בפריטת גיטרה עדינה ומתקדם להמנון מקהלה. לאורך כל השיר, אד או'בריין פורט מעל מכווני הגיטרה. עם ההתקדמות הפזמון חוזר, אך באופן אופטימי יותר. לאחר מכן השיר הופך אינסטרומנטלי, ומסתיים עם השורה האחרונה מהפזמון. שיא השיר נוצר מצליל המקהלה של המלוטרון.

## הקבלה
השיר זכה לביקורות טובות, ובמאי עמוק באדמה, ג'רמי פודסווה, הביע את הערכתו לעוצמה הרגשית שנתן השיר לפרק "Parallel Play". השיר נכלל גם באוסף *עמוק לאדמה 2: הכל מסתיים*.

## רשימת שירים
***Lucky** - 4:19
***Meeting in the Aisle** –  3:10
***Climbing Up the Walls**, Fila Brazillia Mix – 6:24

## מבצעים
* טום יורק - שירה, גיטרה חשמלית, מחשב נייד, תכנות
* ג'וני גרינווד - גיטרה חשמלית, מלוטרון, אורגן
* קולין גרינווד - בס, סינת בס
* אד אובריאן - גיטרה חשמלית, אפקטים, תופים, שירה
* פיל סלואי - תופים

## לקריאה נוספת

* 
* 


## קישורים חיצוניים

## הערות שוליים

קטגוריה:שירי 1995
קטגוריה:סינגלים מ-1997
קטגוריה:שירי רדיוהד
קטגוריה:שירים באנגלית
קטגוריה:שירים על מזל
קטגוריה:סינגלים בהוצאת קפיטול רקורדס
דוק (קוף)

**דוק** (שם מדעי: *Pygathrix*) הוא סוג של פרימט ממשפחת קופים בעלי זנב המצוי בדרום-מזרח אסיה הכולל 3 מינים.
## מאפיינים
קופים אלה קרובים ללנגור וללנגור האפור והם בעלי גוף בינוני, ראש כתום עם עיניים ואף קטנים ורגליים גדולות צבעוניות. הזנב ארוך והפרווה שחורה לבנה עם מעט אזורים כתומים ואפורים. קופים אלו נמנים עם הקופים הצבעוניים ביותר בטבע.

הם חיים בין העצים בחבורות קטנות ובראשם זכר בכיר עם נקבות. מזונם כולל בעיקר עלים, פירות, פרחים וזרעים שונים.

## מינים
* דוק אדום שוקיים (*Pygathrix nemaeus*)
* דוק שחור שוקיים (*Pygathrix nigripes*)
* דוק אפור שוקיים (*Pygathrix cinerea*)

## קישורים חיצוניים

* 

קטגוריה:בעלי חיים שתוארו ב-1812
קטגוריה:קולובים
קטגוריה:טקסונים שתוארו בידי אטיין ז'ופרואה סנט-אילר
אליפות ברזיל בכדורגל 1961

**אליפות ברזיל בכדורגל 1961** (השם הרשמי בזמן קיום המשחקים בפורטוגזית: ****) הייתה הפעם הרביעית של התחרות הארצית בכדורגל בברזיל. היא אורגנה על ידי קונפדרציית הספורט הברזילאית. בשנת 2010 התחרות קיבלה הכרה של אליפות ברזיל.

המשחקים החלו ב-12 ביולי והסתיימו ב-27 בדצמבר 1961. 

בתחרות השתתפו 18 קבוצות שהצגו את מדינות ברזיל. קבוצות אלו זכו באליפות מדינה אותה הן מייצגות בשנת 1960. התחרות נערכה בשיטת הנוקאאוט תוך קיום משחק בית ומשחק חוץ. במידה ולא הייתה הכרעה, נערך משחק נוסף.

סנטוס זכתה באליפות תוך ניצחון על באהיה בסדרת הגמר. בעקבות הניצחון, הקבוצה העפילה לגביע ליברטדורס 

פלה, שחקנה של סנטוס כבש 9 שערים וזכה בתואר מלך השערים של האליפות.

## מהלך התחרות
בשלב הראשון הקבוצות המשתתפות חולקו ל-2 בתים.

בית הצפון כלל שמונה קבוצות. בגמר הבית באהיה ניצחה את פורטלזה ועלתה לחצי הגמר הארצי.

בית הדרום כלל שמונה קבוצות. בגמר הבית פלומיננסה הפסידה לאמריקה שעלתה לחצי הגמר הארצי.

סנטוס ונאוטיקו העפילו ישירות לחצי הגמר. 

## סדרת הגמר

## קישורים חיצוניים
*נתונים מאתר rsssf
* נתונים מפורטים

קטגוריה:תחרויות כדורגל ב-1961
קטגוריה:עונות באליפות ברזיל בכדורגל
גנון גמד

**גנון גמד** או **טלפוין** (שם מדעי: *Miopithecus*) הוא סוג בן 2 מינים של פרימטים החיים ביערות אפריקה הטרופית מקמרון והרפובליקה הדמוקרטית של קונגו עד אנגולה. 

אורכם של קופים אלה 32-45 ס"מ ומשקלם 0.8 ק"ג בנקבות ו1.3 ק"ג בזכרים. הם בעלי פרווה זהובה-ירוקה והפנים צבעוניות. הם בעלי אף ואזניים קטנים ושפתיים צבעוניות. אזור העיניים והגבות לבנים. 

הקופים שוכנים ביערות ובביצות שסמוכות למים כמו יערות מנגרובים וכן בגדות נהר. הם שוכנים רוב הזמן על העצים ונעים בקבוצות של 60-100 פרטים. 

קופים אלה הם פעילי יום, אוכלי כל הניזונים מפירות, עלים, פרחים, צמחי מים, צוף, דבש, ביצם, חרקים ויצורים קטנים נוספים.

## מינים
בסוג זה ישנם 2 מינים:
*גנון גמד אנגולי (*Miopithecus talapoin*)
*גנון גמד גבוני (*Miopithecus ogouensis*)

## קישורים חיצוניים

* 

קטגוריה:בעלי חיים שתוארו ב-1842
קטגוריה:טקסונים שתוארו בידי איזידור ז'ופרואה סנט-אילר
קטגוריה:גנונים
לנגור זנב-חזיר

**לנגור זנב-חזיר** (שם מדעי: *Simias concolor*) הוא מין של קוף ממשפחת קופים בעלי זנב הקרוב לקופי הלנגור והלנגור האפור, אך שייך לסוג יחידי.

## מאפיינים
אורכו של הלנגור 50 ס"מ כשאורך זנבו 15 ס"מ. משקלו מגיע ל-7 ק"ג. הוא בעל פרווה שחורה לגמרי עם פנים כהות בעלות אף ועיניים קטנים ורעמת לחיים. הזנב קטן וכשמו מזכיר זנב של חזיר ומתפתל בקצוות. הקוף בעל זרועות ארוכות העוזרות לו להיאחז בענפים במקום הזנב.

הוא ניזון מעלים בתוספת פירות ופירות יער. הוא פעיל במשך היום ונע בחבורות קטנות ביערות הסבוכים. נדיר שהוא יורד לקרקע.

קוף זה מצוי רק ביערות של סומטרה שבאינדונזיה ומצוי בסכנת הכחדה חמורה. הם בסכנה עקב פגיעה בבית גידולם, סחר בחיות לגידול בשבי ותחרות עם אנשים. רבים מהם נהרגים בידי ציידים. קוף זה מצוי בין 25 הקופים המאוימים ביותר בעולם.

## תת-מינים
* *Simias concolor concolor*
* *Simias concolor siberu*

## קישורים חיצוניים

* 

## הערות שוליים

קטגוריה:בעלי חיים שתוארו ב-1903
קטגוריה:טקסונים שתוארו בידי גריט סמית מילר
קטגוריה:קולובים
קטגוריה:יונקים יחידים בסוגם
קטגוריה:סומטרה: יונקים
חבשוש

**חַבְשׁוּשׁ** הוא שם משפחה יהודי תימני. במקור נהגה **חִבְּשׁוּשׁ**. משמעות השם לפי המקובל הוא מחבש וכנראה אבות המשפחה באו מאזור זה או היו נוסעים אליו למסחרם, דעה קרובה לזו גורסת כי אבות המשפחה עסקו בסיתות אבן גרניט שנקראה בתימן "אבן חבשי". לפי דעה אחרת כינוי הומוריסטי לאחד מאבות המשפחה "חִיבּ"(אוהב)-שׁוּשׁ (שושה-הצעיף הסובב את הכובע התימני) 

קטגוריה:שמות משפחה ביהדות תימן
בית: הרפתקאות עם טיפ ואו

**בית: הרפתקאות עם טיפ ואו** (באנגלית: **Home: Adventures with Tip & Oh**) היא סדרת אנימציה המופקת באולפני ההנפשה של דרימוורקס ומונפשת באמצעות .Titmouse, Inc, אשר שודרה לראשונה ב-29 ביולי 2016 כסדרה מקורית של נטפליקס. הסדרה מבוססת על הסרט "בית" מ-2015.

העונה השנייה שוחררה ב-27 בינואר 2017. בישראל, שתי העונות הראשונות שודרו ברצף בערוץ הילדים מה-10 ביולי 2017 עד ל-15 באוגוסט 2017.

העונה השלישית שוחררה ב-11 באוגוסט 2017.

## דמויות ומדבבים

## שידור

## פרקים
### עונה 1

### עונה 2

### עונה 3

## קישורים חיצוניים
* 

## הערות שוליים

קטגוריה:סדרות הנפשה אמריקאיות
קטגוריה:סדרות טלוויזיה המבוססות על סרטים
קטגוריה:ערוץ הילדים: תוכניות רכש
קטגוריה:דרימוורקס הנפשה: סדרות
קטגוריה:יוניברסל טלוויזיה: סדרות טלוויזיה
קטגוריה:סדרות טלוויזיה אמריקאיות שעלו לשידור בשנת 2016
ארנסטס שטקוס

**ארנסטס שטקוס** (בליטאית: **Ernestas Šetkus**; נולד ב-25 במאי 1985) הוא כדורגלן עבר ליטאי ששיחק בעמדת השוער.

## קריירת מועדונים
שטקוס התחיל את הקריירה שלו בז'לגיריס וילנה. בעונת  חתם בטאוראס טאורגה ולאחר מכן חזר לז'לגיריס. באוגוסט  חתם באולימפיאקוס ניקוסיה מליגת העל הקפריסאית, וב-2 באוקטובר 2010 ערך את הופעת הבכורה שלו בקבוצה, במשחק מול א.א.פ. פאפוס. בקיץ  חתם בבוטב פלובדיב מליגת העל הבולגרית. ב-11 באוגוסט 2012 ערך את הופעת הבכורה שלו בקבוצה, בניצחון 0–3 על סלביה סופיה. ב-31 בינואר 2013 שוחרר מהקבוצה וכעבור כחודש חתם בהומל מליגת העל הבלארוסית.

ביולי  שב לקפריסין וחתם בנאה סלמיס פמגוסטה. ביולי  חתם בקרקירה, העולה החדשה לליגת העל היוונית. בקיץ  חתם בסיוואספור הטורקית עמה ירד לליגה השנייה בסיום העונה. בקיץ  חתם בדן האג מליגת העל ההולנדית, במדיה שיחק עונה אחת.

ב-12 ביולי 2017 חתם בהפועל חיפה. במחזור הפתיחה של עונת 2017/2018 ערך את הופעת הבכורה שלו בליגת העל, בניצחון 1–3 על הפועל אשקלון. בתום העונה זכה עם הקבוצה בגביע המדינה, לאחר ניצחון 3–1 על בית"ר ירושלים במשחק הגמר.

ב-7 בינואר 2019 חתם בבית"ר ירושלים לשנתיים החל מתחילת עונת 2019/2020, אך ב-20 ביוני 2019 חתם בהפועל באר שבע לשנתיים עם אופציה לעונה נוספת, בשכר של כ-250 אלף אירו לעונה. בתום העונה זכה עם הקבוצה בגביע המדינה השני שלו, אך לא שותף במשחק הגמר.

ב-22 ביולי 2020 חתם לשנתיים בהפועל תל אביב. ב-24 באוגוסט 2020 ערך את הופעת הבכורה שלו במועדון, בהפסד 1–4 למכבי פתח תקווה בגביע הטוטו, ובסיום אותה העונה העפיל עם הקבוצה לגמר גביע המדינה, בו הפסידה הפועל 1–2 למכבי תל אביב לאחר הארכה.

ב-6 בפברואר 2023 הודיע על פרישה מכדורגל.

### קריירה בינלאומית
שטקוס ערך את הופעת הבכורה שלו בנבחרת ליטא ב-25 במרץ 2011, בניצחון 0–2 על . לאחר מינויו של אדגראס יאנקאוסקאס לאימון הנבחרת ביוני , הפך לשוער הבכיר של הנבחרת.

## תארים
;הפועל חיפה
*גביע המדינה: 2017/2018
*אלוף האלופים: 2018/2019
;הפועל באר שבע
*גביע המדינה: 2019/2020

## קישורים חיצוניים

## הערות שוליים

קטגוריה:כדורגלנים ליטאים
קטגוריה:שוערי כדורגל ליטאים
קטגוריה:טאורגה: כדורגלנים
קטגוריה:כדורגלני ז'לגיריס וילנה
קטגוריה:כדורגלני אולימפיאקוס ניקוסיה
קטגוריה:כדורגלני בוטב פלובדיב
קטגוריה:כדורגלני הומל
קטגוריה:כדורגלני נאה סלמיס פמגוסטה
קטגוריה:כדורגלני קרקירה
קטגוריה:כדורגלני סיוואספור
קטגוריה:כדורגלני דן האג
קטגוריה:כדורגלני הפועל חיפה
קטגוריה:כדורגלני הפועל באר שבע
קטגוריה:כדורגלני הפועל תל אביב
קטגוריה:כדורגלני נבחרת ליטא
קטגוריה:כדורגלנים זרים בישראל
קטגוריה:ספורטאים זרים בקפריסין
קטגוריה:ספורטאים זרים בבולגריה
קטגוריה:ספורטאים ליטאים בבלארוס
קטגוריה:ספורטאים ליטאים ביוון
קטגוריה:ספורטאים זרים בהולנד
קטגוריה:ספורטאים ליטאים בישראל
קטגוריה:ליטאים שנולדו ב-1985
נאוטיקו

**נאוטיקו** (בפורטוגזית: **Clube Náutico Capibaribe**) הוא מועדון כדורגל ברזילאי המייצג את העיר רסיפה שבברזיל. המועדון משחק בסרייה ג' שהיא הליגה השלישית בברזיל.

המועדון הוקם בשנת 1901 ושיחק באליפות פרנמבוקו. במהלך השנים הוא זכה באליפות פרנמבוקו 22 פעמים.

במסגרת הארצית, המועדון שיחק שנים רבות בליגה הבכירה.

בשנת 1967 הוא הגיע למשחק הגמר של אליפות ברזיל.

## קישורים חיצוניים

* 

קטגוריה:קבוצות כדורגל ברזילאיות
קטגוריה:קבוצות כדורגל שהוקמו ב-1901
קטגוריה:רסיפה: ספורט
צב רך פפואני ענק

**צב רך פפואני ענק** (שם מדעי: *Pelochelys bibroni*) הוא מין של צב ממשפחת צבים רכים המצוי במים מתוקים ומליחים בדרום-מזרח אסיה עד צפון אוסטרליה.

צב זה הוא השני במיני צבי המים המתוקים, לאחר המין הקרוב צב רך אסייתי ענק. הוא יכול להגיע לאורך 1 מ' ולמשקל 120 ק"ג. הצב בעל שריון רך ועם צוואר וראש גדולים. הראש מוארך ובעל חדק אך עיניו קטנות. הכפות גדולות ויש עליהם טפרים גדולים.

צב זה מצוי במי נהרות ותעלות אך גם במים מליחים ושפכי נהרות. הוא מצוי מדרום סין עד לצפון אוסטרליה. זהו צייד תת-מיימי הניזון ממארב מטרף שהוא שואב בפיו העצום. הוא ניזון מסרטנים, רכיכות, דגים וגם מצמחייה. לצב ישנו טורף עיקרי יחיד - תנין הים.

הצב מקנן בסמוך לחופי נהרות בהם מתרבים גם תנינים ומתרבה בצורה דומה למין הקרוב אליו צב אף-חזיר. ייתכן כי כך הוא מונע התקפה מהם.

## קישורים חיצוניים

## הערות שוליים

קטגוריה:בעלי חיים שתוארו ב-1853
קטגוריה:טקסונים שתוארו בידי ריצ'רד אוון
קטגוריה:צבים רכים
קטגוריה:מגה-פאונה של אירואסיה
קטגוריה:פפואה גינאה החדשה: זוחלים
צב רך פפואני ענק צפוני

**צב רך פפואני ענק צפוני** (שם מדעי: *Pelochelys signifera*) הוא מין של צב ממשפחת צבים רכים המצוי במים מתוקים בגינאה החדשה. 

צב זה קרוב למינים הענקיים צב רך אסייתי ענק וצב רך פפואני ענק ובעבר היה שייך למיניהם. הוא הפך למין עצמאי ב-2002.

כמותם זהו צב גדול מאוד. הוא נפוץ בביצות ובנהרות ושפכי נהרות בגינאה החדשה. הוא ניזון בעיקר ממזון מהחי.

לא ידוע על מין זה הרבה.
## קישורים חיצוניים

## הערות שוליים

קטגוריה:טקסונים שתוארו בידי סקוט תומסון
קטגוריה:צבים רכים
קטגוריה:פפואה גינאה החדשה: זוחלים
קטגוריה:בעלי חיים שתוארו ב-2002
דוכסות פרנקוניה

**דוכסות פרנקוניה** הייתה אחת מחמש הדוכסויות השבטיות שהתקיימו בממלכת גרמניה בימי הביניים, ומשליטיה יצאו גם כמה ממלכי גרמניה וקיסרי האימפריה הרומית הקדושה.

## היסטוריה
במהלך התפרקות האימפריה הקרולינגית קמה דוכסות בפרנקוניה בשטחי אוסטרזיה, ולאחר הקמת לותרינגיה קיבלה את צורתה הסופית. שלא כמו הדוכסויות האחרות, בפרנקוניה לא התפתח שלטון פוליטי יציב, אם כי לשושלת הסאלית היו שטחים נרחבים בשטחי הדוכסות.

בשנת 911 נבחר קונרד הצעיר למלך גרמניה, אולם לאחר מותו הוכתר היינריך "הצייד" מסקסוניה למלך גרמניה במקומו. בשנת 938 מרד בנו של קונרד - אברהרד, דוכס פרנקוניה באוטו הראשון, מלך גרמניה בנו של היינריך הראשון, אולם הוא הובס בשנת 939 בקרב אנדרנך ונהרג. לאחר מותו לא מינה אוטו דוכס חדש לדוכסות, וקמו בשטחיה בישופויות ורוזנויות עצמאיות.

בשנת 1024 עלו לשלטון באימפריה הרומית הקדושה בני השושלת הסאלית, שמרכזם היה בפרנקוניה הריינית, ונטלו לעצמם את התואר "דוכסי פרנקוניה". בשנת 1039 מת קונרד השני, קיסר האימפריה הרומית הקדושה, ולאחר מותו קמו בשטחי הדוכסות ארכיבישופות מיינץ, בישופות שפייר, בישופות וורמס ורוזנות הסן, וכן הרבה בישופויות ורוזנויות קטנות.

בשנת 1093 מסר היינריך הרביעי, קיסר האימפריה הרומית הקדושה את שטחי פרנקוניה הריינית להיינריך מלאך, שהקים את רוזנות הפלטינט שעל הריין בשטחי לורן התחתית ואאכן, ולימים הפכה לנסיכות הבוחר מפפאלץ.

בשנת 1168 מסר פרידריך הראשון, קיסר האימפריה הרומית הקדושה את התואר "דוכס פרנקוניה" לבישוף וירצבורג, והתואר נשאר בידי הבישופים על לפירוק הדוכסות בשנת 1803 וצירופה לנסיכות הבוחר מבוואריה. בשנת 1814 צורפו רוב שטחי פרנקוניה לממלכת בוואריה, וכיום מחזיק פרנץ, דוכס בוואריה גם בתואר "דוכס פרנקוניה".

## קישורים חיצוניים
* דוכסות פרנקוניה באנציקלופדיה בריטניקה

פרנקוניה
פרנקוניה
רון נשיאל

**רון נשיאל** (נולד ב-18 בספטמבר 1962) הוא עיתונאי ושדרן רדיו ישראלי. מגיש את התכנית "מגזין שבת" ברשת ב' ב"כאן". הגיש את התכנית "יומן השבוע" ברשת ב' ובתאגיד כאן מ-2015 עד 2020.

## ביוגרפיה
רון נשיאל החל לעבוד בקול ישראל בשנת 1990, תחילה ככתב לענייני משפט בתל אביב, ולאחר מכן כמגיש יומני חדשות ותוכניות אקטואליה. בנוסף, שימש עורך חדשות, היה מהמגישים הראשונים של תוכנית האקטואליה "כל היום" וייסד את התכנית "מעבירים לראשון". משנת 2015 הוא התחיל להגיש את תוכנית הרדיו השבועית "יומן השבוע".

בשנת 2016 הצטרף לתאגיד השידור הישראלי, ומשנת 2017, עם פתיחת התאגיד, הגיש את התכנית "יומן השבוע" בתחנת כאן ב'.

נשוי לעיתונאית אורית לביא-נשיאל.

## קישורים חיצוניים

* 
* 

## הערות שוליים

קטגוריה:שדרני רדיו ישראלים
קטגוריה:עיתונאים ישראלים
קטגוריה:סגל קול ישראל
קטגוריה:סגל כאן ב'
קטגוריה:ישראלים שנולדו ב-1962
צב רך כהה ענק

**צב רך כהה ענק** (שם מדעי: *Rafetus*) הוא סוג של צב ממשפחת צבים רכים שחי בנהר היאנגצה ובנהרות במזרח התיכון, בעיקר בנהר הפרת. 

אלו מיני צבים ענקיים. הם יכולים להגיע למשקל של 200 ק"ג. הם בעלי שריון מגודל לעומת שאר הצבים הרכים וצבעו כהה עד אפור. הם בעלי כפות גדולות וראש גדול עם חדק מעל הפה. ראייתם חלשה.

## מינים
* צב רך ענק יאנגצי (*Rafetus swinhoei*)
* צב רך הפרת (*Rafetus euphraticus*)

צב נוסף - צב הואן קיאן אולי נחשב למין עצמאי נכחד שמקובל במיתולוגיה הסינית צב זה נושא על גבו את כדור הארץ. כיום רואים בו מין מוטל בספק.

## קישורים חיצוניים

קטגוריה:בעלי חיים שתוארו ב-1864
קטגוריה:טקסונים שתוארו בידי ג'ון אדוארד גריי
קטגוריה:צבים רכים
צב רך ענק

**צב רך ענק** (שם מדעי: *Pelochelys*) הוא סוג של צב ממשפחת צבים רכים שחי בהודו ודרום-מזרח אסיה. בסוג זה המינים הגדולים ביותר במשפחה.

## מאפיינים
אורכם של צבים אלה יכול לעלות 1.8 מטרים ומשקלם עד 120 ק"ג. השריון קטן וצבעו אפור עד חום. הוא רך ולא בולט והצוואר גדול וגם כפות הרגליים. הראש קטן ומוארך והוא חסר שיניים אך בעל חדק גדול.

צבים אלה הם שחיינים טובים למרות גודלם והם צוללים ומתחבאים לטרף קטן שהם תופסים.

## מינים
* צב רך פפואני ענק (*Pelochelys bibroni*)
* צב רך אסייתי ענק (*Pelochelys cantorii*)
* צב רך פפואני ענק צפוני (*Pelochelys signifera*)

## קישורים חיצוניים

קטגוריה:בעלי חיים שתוארו ב-1864
קטגוריה:טקסונים שתוארו בידי ג'ון אדוארד גריי
קטגוריה:צבים רכים